Vulko Cervenkov

Vulko Veljov Cervenkov (Bulgarice Вълко Вельов Червенков, natus die 6 Septembris 1900 Slaticae apud Serdicam, mortuus die 21 Octobris 1980 Serdicae) rerum politicarum peritus Bulgaricus erat.

 Iuventus et munus 
Cervenkov post scholam finitam seditiosus factus est.

 Vita politica 
Anno 1919 Cervenkov ad Factionem Communisticam Bulgariae nuper conditam accessit. Anno 1923 seditioni contra Regnum Bulgaricum interfuit et seditione supressa in Unionem Sovieticam fugit, ubi ad annum 1944 exsul vivebat. Moscoviae in Universitate Factionis Communisticae Unionis Sovieticae studebat. Postquam Communistae die 9 Septembris 1944 rerum Bulgariae potiti sunt, in patriam rediit et anno 1947 administer culturae in consilio ministrorum affinis Georgii Dimitrov nominatus est. Dimitrov mortuo die 2 Iulii 1949 praeses ministrorum vicarius in consilio ministrorum Basilii Kolarov erat. Kolarov mox mortuo ipse die 3 Februarii 1950 Primus Minister et dux factionis Communistarum successit. Ut Iosephus Stalin, quo exemplo utebatur, acerrime contra inimicos agebat. Sed postquam Stalin anno 1953 mortuus est, Cervenkov a sodalibus factionis saepe vituperatus anno 1954 regimen factionis amisit. Die 17 Aprilis 1956 praeses ministrorum se recipere coactus est. Mansit autem praeses ministrorum vicarius, usque ad annum 1962, cum etiam e factione expulsus est.

 Nexus externi 
 Biographia apud sofiaecho.com (lingua Englica)

Categoria:Primi ministri Bulgariae